ไปรษณีย์ไทย  เปิดตัวแสตมป์วันวิสาขบูชา ชุดพรรณไม้งามในพุทธประวัติ เลือกซื้อได้ที่ไปรษณีย์ทุกแห่ง เริ่มวันนี้
บริษัท ไปรษณีย์ไทย จำกัด จัดทำแสตมป์ชุดวันวันวิสาขบูชาเป็นชุดภาพดอกไม้ในพุทธประวัติที่สื่อถึงความงดงามที่มาพร้อมกับความศรัทธาแห่งพุทธศาสนา ได้แก่ ดอกกุ่มน้ำ ซึ่งในพุทธกาล เทวดาที่สิงสถิตอยู่ ณ ต้นกุ่มได้น้อมกิ่งลงมาเพื่อให้พระพุทธเจ้าได้ใช้ตากผ้าบังสุกุล  ดอกบัว สื่อถึงช่วงที่เจ้าชายสิทธัตถะประสูติและได้เสด็จดำเนินไป 7 ก้าวโดยแต่ละก้าวมีดอกบัวผุดขึ้นรองรับ ดอกบุนนาค พระไตรปิฎกได้กล่าวถึงการถวายดอกบุนนาคเพื่อเป็นพุทธบูชาว่ามีอานิสงส์มหาศาล และดอกปาริชาติ  ซึ่งเมื่อครั้งพระพุทธเจ้าเสด็จขึ้นไปบนสวรรค์ชั้นดาวดึงส์เพื่อแสดงธรรมโปรดพระมารดา พระนางสิริมหามายาได้ทรงเก็บดอกไม้ชนิดนี้กลับมาด้วย  ทั้งนี้ แสตมป์ชุดดังกล่าวกำหนดจำหน่ายวันแรกวันนี้ 19 พฤษภาคม 2564 ผู้ที่สนใจสามารถซื้อได้ที่ไปรษณีย์ทุกแห่ง